paragraph_text: Zipčica je etno album hrvatske glazbenice Lidije Bajuk s obradama dvadeset i dva hrvatska narodna božićna i trikraljska napjeva iz svih dijelova Hrvatske i iseljeništva. Snimljen je u suradnji s pijanistom Matijom Dedićem, violončelistom Stanislavom Kovačićem, basistom Mladenom Barakovićem, tamburašem Antunom Božićem i udaraljkašem Brankom Trajkovom, na temelju njihove višegodišnje zajedničke suradnje.